text: Ingen hjertestartere skaber vild debat på Facebook
  04 august 2015 kl. 09.29
  Debatten raser på Facebook efter, at en lokal LA-politiker har sagt, at hun vil afskaffe hjertestartere på plejehjemmene.
  - Det er da en mærkelig og syg idé.
  Sådan lyder én af kommentarerne på Facebook efter, at regionsrådspolitikeren Marianne Mørk Mathiesen (LA) i går meldte ud, at hun vil have fjernet alle hjertestartere på plejehjemmene.
  - Der er ingen grund til at genoplive folk, der har levet livet, når livet er ved at svinde ud. Sådan sagde den lokale LA-politiker i går.
  Siden er det strømmet ind med kommentarer på Facebook.
  - Hun glemmer bare at det ikk kun er ældre mennesker på plejehjemmene men også der er personer som er på aflastning og pårørende på stedet, skriver Anette Hansen.
  En anden Facebookbruger, Kent Broe Goldschmidt, skriver:
  -Så kender man LA igen. Det her lugter langt væk af kynisk spareiver frem for et medmenneskeligt hensyn.
  Men der er også dem, der er enige i afskaffelsen af hjertestartere.
  - Hvis der er hjertestartere på plejehjem, er det ikke der jeg bliver gammel. Jeg vil sgu have lov til at dø i fred, skriver Steffen Eskild Eskildsen.
  Hvordan vil du selv have det med hjertestartere på plejehjemmet, hvis du ender dér? Gå ind og bland dig i debatten på Facebook.
  